iraklixyz/georgian-wikipedia-cleaned huggingface dataset:
ანდერსონ პეკერსი

ანდერსონ პეკერსი — პროფესიონალური საკალათბურთო კლუბი, რომელიც მდებარეობს შტატ ინდიანას ქალაქ ანდერსონის არეაში 1940-1950 წლებში.

პეკერსი თამაშობდა ნაციონალურ საკალათბურთო ლიგაში 1946-1949 წლებში. გუნდი ნაციონალურ საკალათბურთო ასოციაციას 1949-50 წლები სეზონისთვის გადავიდა. გუნდი 1950 წლის 11 აპრილს გავიდა ლიგიდან.

სეზონის შემდეგ, პეკერსი ნაციონალურ პროფესიონალურ საკალათბურთო ლიგაში გადავიდა.

სეზონის შედეგები
მნიშვნელობა: = მოგება, = წაგება, % = მოგება-წაგების %
დომელი

დომელი — მდინარე ბელგიასა და ნიდერლანდებში. მიედინება ბელგიის ლიმბურგისა და ნიდერლანდების ჩრდილოეთ ბრაბანტის პროვინციების ტერიტორიაზე. სიგრძე 120 კმ. მდინარე დიზეს მარცხენა შენაკადი. სათავე აქვს ბელგიაში, პერის სიახლოვეს. გაედინება ოვერპელტისა და ნერპელტის გავლით, კვეთს ბელგია-ნიდერლანდების საზღვარს. ნიდერლანდებში მდინარის ნაპირზე გაშენებულია ქალაქი ეინდჰოვენი. ისტორიულად იგი დიდი როლს თამაშობდა, ვიდრე ამჟამად. ძველ რომში შესაძლოა სანაოსნოც ყოფილიყო.
კრამერი

კრამერი — წყალსატევი ნიდერლანდებში. რაინისა და მაასის დელტის ნაწილი. მდებარეობს კუნძულებს გურე-ოვერფლაკესა და სინტ-ფილიპსლანდს შორის. აღმოსავლეთით გადადის ვოლკერაკში, ხოლო დასავლეთით გრეველინგენიდან გამოყოფილია ჯებირით. 1967 წლამდე კრამერი მდინარე იყო, შემდეგ, დელტაპროექტის ფარგლებში აქ ჯებირი აშენდა.
ჩიკაგო სტეგსი

ჩიკაგო სტეგსი — პროფესიონალური საკალათბურთო კლუბი ნაციონალურ საკალათბურთო ასოციაციაში, რომელიც მდებარეობდა შტატ ილინოისის ქალაქ ჩიკაგოში, აშშ.

გუნდის ისტორია
ჩიკაგო სტეგსი დაასრსდა 1946 წელს და გაუქმდა 1950 წელს. მიუხედავად გუნდის პატარა ისტორიისა, მათ შეძლეს დრაფტზე ისეთი მოთამაშის აყვანა, როგორიცაა ბობ ქასი, რომელიც მოგვიანებით თრი-სიტიზ ბლექჰოუქსში გაუშვეს (მიუხედავად ამისა, ქასის არ უთამაშია მათ რიგებში). როდესაც სტეგსი გაუქმდა, დრაფტიც არჩევანი გაიყო. საბოლოოდ ქასი აირჩია ბოსტონ სელტიქსმა. მიუხედავად სტეგსის მოკლე გამოსვლისა და -ში, ჩიკაგო სტეგსი იყო ერთ-ერთი წარმატებული გუნდი ლიგაში, რომელმაც 1947 წელს ფინალამდეც კი მიაღწია, სადაც ფილადელფია უორიორსი მიერ დამარცხდა.

ახალი ლიგის დასაწყისი
-ს ინაუგურაციის წელს, ლიგაში 11 გუნდი იყო, რომელიც 2 დივიზიონში გაიყო. ჩიკაგო სტეგსი გამწესდა დასავლეთ დივიზიონში, სადაც მოახერხა ტიტულის მოგება ერთხელ, როდესაც 39-22 დაასრულა სეზონი, ხოლო მის მომდევნო სენტ-ლუის ბომბერსს 38-23 ჰქონდა შედეგი. გუნდი რეგულარული სეზონის შედეგით მეორე ადგილზე გავიდნენ, სადაც მხოლოდ ვაშინგტონ კაპიტოლზს ჩამორჩა, რომელსაც 49-11 შედეგი ჰქონდა. გუნდმა პლეი-ოფში პირველი რაუნდი გამოტოვა, ხოლო ნახევარ-ფინალში პირდაპირ ვაშინგტონ კაპიტოლზს შეხვდა. სტეგსმა მოახერხა სერიის 4-2 მოგება და მოიპოვა ფინალში ასპარეზობის უფლება, სადაც დამარცხდნენ ფილადელფია უორიორსის წინააღმდეგ 1-4.

1947-48 წლების სეზონი
მომდევნო სეზონში, სტეგსმა ვერ შეძლო ანალოგიური წარმატების გამეორება. დივიზიონში სტეგსმა მეორე ადგილი დაიკავა 28-20 შედეგით, სადაც მხოლოდ სენტ ლუის ბომბერსს ჩამორჩებოდა, სადაც ასევე მეორე იყო მთლიან ლიგაში (ტოტალური გუნდების რაოდენობა 11-იდან 8-მდე დაეცა). პლეი-ოფში სტეგსს მოუწია თაიბრეკერში თამაში, მას შემდეგ რაც დაამარცხა ვაშინგტონ კაპიტოლზი 4 ქულით, რის შემდეგაც შეძლო მეოთხედ-ფინალში ბოსტონ სელტიქსის წინააღმდეგ თამაშის უფლება. გუნდმა შეძლო გამარჯვება სერიის და ზედიზედ მეორე წელს გააღწია ნახევარ-ფინალში. თუმცა გუნდი დამარცხდა შემდგომში ჩემპიონ ბალტიმორ ბულეტსთან.

1948-49 წლების სეზონი
მომდევნო წელს, ორივე დივიზიონი ახალი გუნდებით შეივსო, მათ შორის მინეაპოლის ლეიკერსით და ნიუ-იორკ ნიქერბოკერსით. სტეგსმა სეზონი მე-3 დაასრულა 38-22 შედეგით, რომელიც 7 თამაშით ჩამორჩებოდა დივიზიონის გამარჯვებულ როჩესტერ როიალზს. პლეი-ოფი 6 გუნდიდან 8 გუნდით გაიზარდა, სადაც სტეგსს მოუწია ლეიკერსთან თამაში. ჩიკაგო სერიაში 0-2 დამარცხდა ლეიკერსის წინააღმდეგ.

უკანასკნელი სეზონი
ჩიკაგოს უკანასკნელი სეზონში, ლიგა აგრძელებდა ზრდას, სადაც მე-3 დივიზიონი დაემატა და გუნდების ტოტალურმა რაოდენობამ 17 მიაღწია. სტეგსმა ფრედ დაასრულა მესამე ადგილზე ფორტ-უეინი ზოლნერ პისტონსთან (ლეიკერსის და ცინცინატი როიალზის უკან) 11 თამაშის ჩამორჩენით 40-28 შედეგით. გუნდი კვლავ პირველ რაუნდში დამარცხდა ლეიკერსთან.

სეზონის შედეგები
ინდიანაპოლის ჯეტსი

ინდიანაპოლის ჯეტსი — პროფესიონალური ამერიკის საკალათბურთო ასოციაციის კლუბი, რომელიც მდებარეობდა შტატ ინდიანას ქალაქ ინდიანაპოლისის არეაში. გუნდი არსებობდა 1 სეზონის განმავლობაში, შემდგომ კი ჩანაცვლებული იქნა ახალი გუნდით.

გუნდის ისტორია
ჯეტსი შეუერთდა -ს მას შემდეგ, რაც თამაშობდა ნაციონალურ საკალათბურთო ლიგაში როგორც ინდიანაპოლის კაცკისი. ჯეტსი იყო იმ 4 გუნდიდან ერთ-ერთი (მინეაპოლის ლეიკერსი, ფორტ-უეინი პისტონსი და როჩესტერ როიალზი), რომელიც გადავიდა -ში 1948-49 წლების სეზონისთვის. მიუხედავად ამისა, გუნდი ერთ სეზონში გაუქმდა და ჩანაცვლებული იქნა ინდიანაპოლის ოლიმპიანსით.

სეზონის შედეგები
მნიშვნელობა: = მოგება, = წაგება, % = მოგება-წაგების %
დეტროიტ ფალკონსი (კალათბურთი)

დეტროიტ ფალკონსი — პროფესიონალური საკალათბურთო კლუბი, რომელიც მდებარეობდა შტატ მიჩიგანის ქალაქ დეტროიტის არეაში 1946-1947 წლებში ამიერიკის საკალათბურთო ასოციაციაში ყოფნის დროს. გუნდი გაუქმდა დაარსებიდან 1 სეზონის შემდეგ.

გუნდის ისტორია
ფალკონსი თამაშობდა 1946-47 წლების სეზონში -ში და დაასრულა სეზონი დასავლეთ დივიზიონში მე-4 ადგილზე 20-40 შედეგით. ფოვარდი/ცენტრი სტენ მაისიკი იყო გუნდის ვარსკვლავი, რომელმაც 895 ქულა მოაგროვა (14.9 თითო მატჩში) და დასახელდა -ს პირველ გუნდში.
სინტ-ესტატიუსი

სინტ-ესტატიუსი ადგილობრივები ასევე მოიხსენიებენ, როგორც სტატია — 2010 წლის ოქტომბრიდან ნიდერლანდების სპეციალური მუნიციპალიტეტი (ოფიციალურად საჯარო ორგანო), კუნძული კარიბის ზღვაში.

2010 წლის 10 ოქტომბერს ნიდერლანდების ანტილის კუნძულების დაშლამდე სინტ-ესტატიუსი მის შემადგენლობაში შედიოდა. მას შემდეგ ის წარმოადგენს ნიდერლანდების სპეციალურ მუნიციპალიტეტს.
ჩრდილოეთი ბრაბანტი

ჩრდილოეთი ბრაბანტი — პროვინცია სამხრეთ ნიდერლანდებში. სამხრეთით ესაზრვრება ბელგიის ლიმბურგის პროვინცია, აღმოსავლეთით ნიდერლანდების ლიმბურგის პროვინცია, დასავლეთით ზელანდიის პროვინცია, ჩრდილოეთით მდინარე მაასის ხეობა. დედაქალაქი ჰერტოგენბოსი, უდიდესი ქალაქია ეინდჰოვენი. ტერიტორია უმეტესად დაბლობია, თუმცა ზღვის დონიდან მაღლა მდებარეობს. 2006 წლის აღწერის მონაცემებით ჩრდილოეთი ბრაბანტის მოსახლეობა უდრიდა 2,415,946 ადამიანს.

ადრეულ დროში პროვინციის ტერიტორიაზე მდინარე მაასის გასწვრივ იყო რომაული ბანაკები. საუკუნემდე დღევანდელ ფარგლებში ბრაბანტის საჰერცოგოს ნაწილს წარმოადგენდა, რომლის სამხრეთი მონაკვეთი ამჟამად ბელგიის ტერიტორიაზეა. - საუკუნეებში რეგიონის ცხოვრება ოქროს ხანის პერიოდს დაემთხვა, განსაკუთრებით შეეხო ლევენს, ანტვერპენს, ბრედასა და ჰერტოგენბოსს. 1579 წელს უტრეხტის უნიაში გაწევრიანების შემდეგ, ბრაბანტი გახდა ბრძოლის ველი ესპანეთის წინააღმდეგ ბრძოლაში, რომელსაც სამხრეთი ნიდერლანდები ეკავა. ჩრდილოეთ ბრაბანტში პროტესტანტიზმის გავრცელება მთლიანობაში წარუმატებელი აღმოჩნდა, მაინც რეგიონი რომის კათოლიკური ეკლესიის გავლენის ქვეშ რჩებოდა. დიდი ხნის განმავლობაში იყო სამხედრო ბუფერული ზონა. 1815 წელს ბელგია და ნიდერლანდები გაერთიანდნენ ნიდერლანდების გაერთიანებულ სამეფოში და სამხრეთ ბრაბანტთან განსხვავებისთვის პროვინციას ჩრდილოეთი ბრაბანტი ეწოდა.

ეკონომიკა ეფუძნება სოფლის მეურნეობასა და მრეწველობას. მოჰყავთ ხორბალი, შაქრის ჭარხალი; განვითარებულია მეძროხეობა და მეღორეობა. მრეწველობის მთავარი დარგია ავტომობილების, ტექსტილისა და ფეხსაცმლის წარმოება, ელექტონიკა. ეინდჰოვენი სარკინიგზო კვანძი და ნავსადგურია. ამუშვებენ ხე-ტყეს. საუკუნიდან ფართოდ მოიკიდა ფეხი ტურიზმმა.
ჰარმონია (მითოლოგია)

ჰარმონია (ბერძნ. – თანაზომიერება, თანხმობა) — ჰარმონიის, ერთსულოვნებისა და თანაზომიერების უკვდავი ქალღმერთი ბერძნულ მითოლოგიაში. შეესატყვისება რომაული კონკორდია. ერთი გადმოცემის თანახმად, ის არესისა და აფროდიტეს ქალიშვილია, სხვა გადმოცემის მიხედვით კი წარმოშობით სამოთრაკიდან არის და ზევსისა და ელექტრას სიყვარულის ნაყოფად გვევლინება. ჰარმონია კადმუსის მეუღლეა, ვისგანაც მას მრავალი შვილი შეეძინა. მათ შორისაა: ინო, პოლიდორუსი, აგავე და სემელე. მათი ყველაზე ახალგაზრდა შვილია ილირიუსი.
გრონინგენის უნივერსიტეტი

გრონინგენის უნივერსიტეტი — ნიდერლანდების ერთ-ერთი უძველესი და უდიდესი უნივერსიტეტი ქალაქ გრონინგენში. დაარსდა 1614 წელს. მისი არსებობის მანძილზე იგი 100 ათ. სტუდენტმა დაამთავრა. კოიმბრის ჯგუფის ერთ-ერთი გამორჩეული სასწავლებელია. 2012 წლის აპრილში გრონინგენის უნივერსიტეტი დასახელდა როგორც ნიდერლანდების საუკეთესო უნივერსიტეტი. აქვს 9 ფაკულტეტი და ამდენივე ასპირანტურა, 27 სამეცნიერო-კვლევითი ცენტრი და 175-ზე მეტი საგანმანათლებლო პროგრამა. ჰყავს 34 000 სტუდენტი (2020 წელი).

ფაკულტეტები
პაველ კაზაკოვი

პაველ კაზაკოვი (; დ. 19 თებერვალი, 1928, მოსკოვი — გ. 15 სექტემბერი, 2012, იქვე) — რუსი საბჭოთა მსაჯი ფეხბურთში. საკავშირო (1962) და საერთაშორისო (1970) კატეგორიების მქონე კაზაკოვმა 1961–1976 წლებში იმსაჯა საბჭოთა კავშირის ჩემპიონატის 164 მატჩში, ასევე სსრკ თასის თამაშებში. მსაჯობდა საერთაშორისო ტურნირებზეც, მათ შორის 1972 წლის ოლიმპიურ თამაშებზე, 1974 წლის მსოფლიო ჩემპიონატზე და 1972–1973 წლების უეფა-ს თასის ფინალში.

გარდაიცვალა 2012 წლის 15 სექტემბერს, 84 წლის ასაკში.
ორანესტადი (სინტ-ესტატიუსი)

ორანესტადი ( ნიდერლანდურიდან თარგმანში: ნარინჯისფერი დასახლება) — სინტ-ესტატიუსის დედაქალაქი, კარიბის ნიდერლანდებში. ის არის მცირე დასახლება, დაახლოებით 1000 მაცხოვრებლით.

ორანესტადი ისტორიული პორტია. ის შეიძლება გაიყოს ორ ძირითად სექტორდ: ქვემო დასახლება, სანაპიროს გასწვრივ, კოლონიური ხანის ნანგრევებით და ზემო დასახლება, სადაც არის აღდგენილი ისტორიული ცენტრი და კუნძულის მთავარი სავაჭრო-საცხოვრებელი უბანი.

ორანესტადის მთავარი ისტორიული ღირსშესანიშნაობაა საუკუნის ფორტი — ორანჯი. ფორტს აქვს ზარბაზნები, საფორტიფიკაციო ნაგებობები და შიდა ეზო. ფორტთან ახლოს არის მუზეუმი, დასავლეთი ნახევარსფეროს უძველესი სინაგოგის ნანგრევები და ებრაელთა სასაფლაო.

ისტორიულ ნაწილში ასევე არის 1755 წელს აგებული ნიდერლანდური რეფორმისტური ეკლესიის ნანგრევი და აღგენილი საცხოვრებელი სახლები, მათ შორის (ლეტენანტ-გუბერნატორის ყოფილი რეზიდენცია).

ქალაქში არის სინტ-ეტატუსის სამედიცინო უნივერსიტეტი, სადაც დაახლოებით 100 სტუდენტი სწავლობს.
ჩემი ბებია

„ჩემი ბებია“ — ქართული მხატვრული ფილმი, რომლის რეჟისორია კოტე მიქაბერიძე.

ფილმი გადაღებულია 1929 წელს, თუმცა მისი ჩვენება აკრძალული იყო 40 წლის განმავლობაში. 1976 წელს ფილმი აღადგინა რეჟისორმა ლეილა გორდელაძემ. ფილმი არის საბჭოთა ექსცენტრული კინოს მაგალითი და სატირულად გადმოსცემს ჯერ კიდევ ახალგაზრდა საბჭოთა სისტემის ცხოვრებას.
ვატერლოო ჰოუქსი

ვატერლოო ჰოუქსი — ნაციონალური საკალათბურთო ლიგის და ნაციონალურ საკალათბურთო ასოციაციის გუნდი, რომელიც შტატ აიოვას ქალაქ ვატერლოოში მდებარეობდა. ჰოუქსი არის ერთადერთი კლუბი აიოვადან, რომელსაც ოდესმე მონაწილეობა მიუღია ნებისმიერ მთავარი პროფესიონალური სპორტული ლიგების ფარგლებში.

გუნდის ისტორია
ვატერლოო ჰოუქსი დაარსდა 1948 წელს, რომელიც ნაციონალურ საკალათბურთო ლიგაში თამაშობდა, მოგვიანებით კი ლიგა ამერიკის საკალათბურთო ასოციაციას შეუერთდა, და გახდა ნაციონალური საკალათბურთო ასოციაცია. ჰოუქსი იმ გუნდებიდან ერთ-ერთია, რომელიც -ს შექმნაში შეიტანეს წვლილი. 1949-50 წლების სეზონისთვის, რომელიც გუნდისთვის პირველი და უკანასკნელი იყო ლიგაში, 19-43 დაამთავრეს, რითაც მე-5 ადგილი დაიკავეს დასავლეთ დივიზიონში 6 გუნდიდან. ჰოუქსი 1950-51 წლების სეზონისთვის ნაციონალურ პროფესიონალურ საკალათბურთო ლიგაში გადავიდა. გუნდის პირველი მფლობელი იყო .. "" .

სეზონის შედეგები
მნიშვნელობა: = მოგება, = წაგება, % = მოგება-წაგების %
ჰოფტორენი

ჰოფტორენი — სამთავრობო დაწესებულების ტიპის ცათამბჯენი ნიდერლანდების ქალაქ ჰააგაში. 29 სართულიანია, შენობის სიმაღლე 141.86 მ. დაპროექტებულია ქალაქ ნიუ-იორკში, კონ პედერსენ ფოქსის მიერ. სიმაღლით ნიდერლანდების მე-3 და ქალაქ ჰააგის უმაღლესი შენობაა. ჰოფტორენი არის ნიდერლანდების განათლების, კულტურისა და მეცნიერების სამინისტროს შენობა.
მაასტორენი

მაასტორენი — ცათამბჯენი ნიდერლანდების ქალაქ როტერდამში. წარმოადგენს ნიდერლანდების ყველაზე მაღალ შენობას. 44 სართულიანია, შენობის ძირითადი ნაწილის სიმაღლეა 164,8 მ, ანტენის ჩათვლით 182,3 მ. მშენებლობა დაიწყო 2006 წლის ოქტომბერში, ხოლო დასრულდა 2009 წლის 9 დეკემბერს. შეიცავს 10 მიწისზედა და 2 მიწისქვეშა ავტოსადგომს.
რემბრანდტ ტაუერი

რემბრანდტ ტაუერი — საოფისე ცათამბჯენი ნიდერლანდების ქალაქ ამსტერდამში, მდინარე ამსტელის ნაპირზე. 36 სართულიანია, შენობის სიმაღლეა 135 მ. თავზე შპალი აქვს, რომელთანაც ერთად შენობის სიმაღლე დაახლოებით 150 მ აღწევს. აშენდა 1991-1994 წლებში. სახელი ეწოდა სახელგანთქმული ნიდერლანდელი ფერმწერის რემბრანდტის პატივსაცემად. სართულების უდიდესი ნაწილი გამოყენებადია, 4 ტექნიკური ხასიათისაა.
სენტ-ლუის ბომბერსი

სენტ-ლუის ბომბერსი — ნაციონალური საკალათბურთო ასოციაციის გუნდი, რომელიც მდებარეობდა სენტ-ლუისში, მისურის შტატში. გუნდი დაარსდა 1946 წელს და არსებობა შეწყვიტა არსებობა 1950 წელს.

გუნდის ისტორია
სენტ-ლუის ბომბერსი იყო ამერიკის საკალათბურთო ასოციაციის წევრი 1946 წელს. მას შემდეგ რაც შეუერთდა ნაციონალური საკალათბურთო ლიგას 1949 წელს და გახდა ნაციონალური საკალათბურთო ასოციაცია. ბობმერსი 1950 წელს, ბომბერსი 5 გუნდთან ერთად გაუქმდა.

სეზონის შედეგები
მნიშვნელობა: = მოგება, = წაგება, % = მოგება-წაგების %
ბრისტენი

ბრისტენი — მთა გლარნის ალპებში, შვეიცარიაში. მდებარეობს ურის კანტონში, სილენენის მუნიციპალიტეტის სამხრეთით; გადაჰყურებს მდინარე როისის ხეობას. აღმართულია პიც-გიუვის მთისა და გრაუბიუნდენის კანტონის საზღვრიდან ოთხ კილომეტრში. მიიჩნევა ურის კანტონის ერთ-ერთ მთავარ ღირსშესანიშნაობად.

გეოლოგიურად ბრისტენი აარის მასივს მიეკუთვნება. მთის სამხრეთი ნაწილი რამდენიმე განსხვავებული ტიპის კლდისგან შედგება, მათ შორისაა რიოლითი და ამფიბოლიტი.
The Red Apple

— საცხოვრებელი ტიპის ცათამბჯენი ნიდერლანდების ქალაქ როტერდამში. 40 სართულიანია, შენობის სიმაღლეა 124 მ. ემსახურება 6 ლიფტი. არქიტექტურული სტილი მოდერნისტულია. მშენებლობა მიმდინარეობდა 2005-2009 წლებში. ქვემო სართულები მაღაზიებსა და რესტორნებს უკავია. კომპლექსი მთლიანობაში უზრუნველყოფილია ღია ოპტიკური ბოჭკოთი.
ინდიანაპოლის ოლიმპიანსი

ინდიანაპოლის ოლიმპიანსი — პროფესიონალური ნაციონალური საკალათბურთო ასოციაციის კლუბი, რომელიც მდებარეობდა შტატ ინდიანას ქალაქ ინდიანაპოლისის არეაში. გუნდი დაარსდა 1949 წელს და გაუქმდა 1953 წელს. ოლიმპიანსის საშინაო არენა იყო .

გუნდის ისტორია
ოლიმპიანსი დაარსდა 1949 წელს, რომელმაც ინდიანაპოლის ჯეტსი ჩაანაცვლა. ოლიმპიანს ლიდერობდა კენტუკის უნივერსიტეტის ალექს გროზა და რალფ ბირდი, რომლებიც იყვნენ მნიშვნელოვანი წევრები აშშ-ის საკალათბურთო ნაკრებისა, რომლებმაც შეძლეს 1948 წლის ზაფხულის ოლლიმპიურ მატჩებში გუნდისთვის ოქროს მედალი მოეტანათ. ოლიმპიურ გუნდში ასევე იყვნენ უალას ჯონსი და კლიფ ბერკერი, რომლებიც ასევე კენტუკის უნივერსიტეტის მოთამაშეები.

1951 წლების სეზონში, გროზა და ბირდი -სგან მთელი ცხოვრებით იქნენ მოკვეთილი, კერძოდ კი რწმუნებულ მაურის პოდოლოფის მიერ, როდესაც მოთამაშეებმა აღიარეს ქულების დაგროვების შესახებ კოლეჯის პერიოდში. ოლიმპიანსმა 1953 წელს 28-43 შედეგით დაასრულა სეზონი, რის შემდეგადაც გაუქმდა. -ში ჩატარებული 4 სეზონის განმავლობაში, ოლიმპიანსმა 132-137 შედეგით იასპარეზა.

ოლიმპიანს დღემდე ეკუთვნის ყველაზე გრძელი თამაში ისტორიაში, როდესაც გუნდმა 75-73 გაიმარჯვა როჩესტერ როიალზის წინააღმდეგ მე-6 დამატებით პერიოდში. მატჩი ჩატარდა 1951 წლის 6 იანვარს.

სეზონის შედეგები
მნიშვნელობა: = მოგება, = წაგება, % = მოგება-წაგების %
ლიმბურგის პროვინცია (ნიდერლანდები)

ლიმბურგი — პროვინცია ნიდერლანდებში, მდებარეობს ქვეყნის უკიდურეს სამხრეთ ნაწილში. ჩრდილოეთით და ჩრდილო-დასავლეთით ესაზღვრება გელდერლანდისა და ჩრდილოეთ ბრაბანტის პროვინციები, აღმოსავლეთით — გერმანია, დასავლეთით კი ბელგია. დედაქალაქია მაასტრიხტი.

ლიმბურგი მეტად განსხვავებული მახასიათებლებით გამოირჩევა. სოციალურმა და ეკონომიკურმა ტენდენციამ, ბოლო ათწლეულებში მნიშვნელოვნად შეცვალა პროვინცია, მოუტანა ცვლილებებისა და განახლების პროცესები და იგი პერიფერიული პროვინციიდან მაღალგლობალიზებულ რეგიონად აქცია, რომელიც რურის მეტროპოლიურ არეალთან და ბენილუქსის რეგიონთან აკავშრებს. ასეთი საერთაშორისო ჭიშკრის როლი პროვინციაში ზრდის კრიმინალს, მათ შორის ხშირია ნარკოდანაშაული.

სტრატეგიული მდებარეობის გამო, საუკუნეთა მანძილზე ლიმბურგი ევროპის წამყვან სახელმწიფოთა სასურველ ტერიტორიას წარმოადგენდა. მათ შორის იყვნენ რომაელები, ჰაბსბურგები, ესპანელები, პრუსიელები თუ ფრანგები.
კლივლენდ რებელსი

კლივლენდ რებელსი — ამერიკის საკალათბურთო ასოციაციის კლუბი (შემდგომში ნაციონალური საკალათბურთო ასოციაცია), რომელიც მდებარეობდა ქალაქ კლივლენდში, ოჰაიოს შტატში.

გუნდის ისტორია
რებელსი იყო -ს პირველ ინაუგურაციის სეზონში. გუნდმა პირველი სეზონი 30-30 დაასრულა, რაც დასავლეთ დივიზიონში მე-3 ადგილზე გავიდა, რის შემდეგაც პირველივე რაუნდში დამარცხდა პლეი-ოფში ნიუ-იორკ ნიქსთან, რასაც გუნდის გაუქმება მოჰყვა.

მნიშვნელობა: = მოგება, = წაგება, % = მოგება-წაგების %
ვაშინგტონ კეპიტოლზი

ვაშინგტონ კეპიტოლზი — ამერიკის საკალათბურთო ასოციაციის (მოგვიანებით ნაციონალური საკალათბურთო ასოციაციის) გუნდი, რომელიც ვაშინგტონში მდებარეობდა. 1946-1949 წლებში გუნდს მწვრთნელის რანგში სათავეში ედგა დიდების დარბაზის წევრი რედ ორბეხი.

გუნდი 1946 წელს დაარსდა და მონაწილეობას იღებდა -ში. გუნდი 1949 წელს -ში თამაშობდა. საბოლოოდ კეპიტოლზი 1951 წლის 9 იანვარს (10-25) შედეგის შემდეგ გაუქმდა. გუნდის საშინაო არენა იყო , რომელიც 7 500 მაყურებელს იტევდა. გუნდი იმოსებოდა მწვანე და თეთრ ფორმებში. დაბრუნდა ვაშინგტონში 1973 წელს, როდესაც ბალტიმორ ბულეტსი გახდა კეპიტალ ბულეტსი.

გუნდის ისტორია
კეპიტოლზს ჰქონდა 81.7 მოგების პროცენტული მაჩვენებელი -ში ინაუგურაციის სეზონში, რაც ერთ-ერთი საუკეთესო მაჩვენებელია საუკეთესო 10 მოგების პროცენტული მაჩვენებლით ისტორიაში.

მიუხედავად გუნდის მცირე ხნიანი არსებობისა, კაპიტოლსმა 1946 წელს მოიგო ზედიზედ 17 თამაში, რაც იმ დროისთვის წარმოუდგენლად დიდი შედეგი იყო. ეს რეკორდი 1969 წლამდე იყო შენარჩუნებული. 15-0 შედეგით დაწყება 1948-49 წლების სეზონში, ასევე საუკეთესო შედეგია დღებდე ისტორიაში (1993-94 წლების სეზონში ჰიუსტონ როკეტსი გაუთანაბრდა).

 ჩემპიონი: არც ერთხელ
დივიზიონის ჩემპიონი: რეგულარული სეზონი 2: 1946-47 წლების და 1948-49 წლების; პლეი-ოფი 1946-47, 1947-48, 1948-49 და 1949-50 წლების სეზონები.

კალათბურთის დიდების დარბაზის წევრები:
ბილ შერმენი (ლიდერი ქულებში 1951 წლის სეზონში)
რედ ორბეხი (მწვრთნელი)

ქულის ლიდერები
1947 – ბობ ფირიკი – 16.8 
1948 – ბობ ფირიკი – 16.1 
1949 – ბობ ფირიკი – 13.0 
1950 – დონ ოთენი – 14.9 (18 მატჩში. ჯეკ ნიკოლსმა მოაგროვა 13.1 49 თამაშში, მაგრამ ფრედ კოლარიმ ყველაზე მეტი - 860 ქულა დააგროვა 66 მატჩში.)
1951 – ბილ შერმენი – 12.2 

პერსონალი
1947–1949 – რედ ორბეხი
1950 – ბობ ფირიკი – მოთამაშე-მწვრთნელი
1951 – ბოუნს მაკკინი – მოთამაშე-მწვრთნელი
1950 – ირლ ლოიდი – პირველი აფრიკელ-ამერიკელი რომელიც -ში თამაშობდა.

სეზონის შედეგები
მნიშვნელობა: = მოგება, = წაგება, % = მოგება-წაგების %
მძიმე ფორვარდი (კალათბურთი)

მძიმე ფორვარდი, აგრეთვე ცნობილი როგორც მეოთხე ნომერი — კალათბურთში ხუთიდან ერთ-ერთი პოზიცია. მძიმე ფორვარდი თამაშის დროს ცენტრის მსგავს როლს ასრულებს. ამ პოზიციაზე მოთამაშე კალათბურთელები შეტევაში ძირითადად ფარისკენ ზურგით თამაშობენ. მათ თამაშის დროს მრავალი პასუხისმგებლობა გააჩნიათ; მათგან ერთ-ერთია ფარიდან ასხლეტილი ბურთის მოხსნა. აგრეთვე, მათი მოვალეობაა ზონური და პერსონალური დაცვის თამაში მოწინააღდეგე გუნდის მძიმე ფორვარდის (და არა მარტო) წინააღმდეგ.

-ში მძიმე ფორვარდების სიმაღლე ძირითადად 2,03–2,13 მ შუალედში მერყეობს ხოლო -ში მათი სიმაღლე 1,85–1,93 მ-ია. ზოგიერთი მძიმე ფორვარდი ხშირად ცენტრის პოზიციაზე თამაშობს და ამის უნარებიც გააჩნია, თუმცა მათ ხშირად ცენტრისთვის აუცილებელი სიმაღლე აკლიათ.

ნეისმიტის მემორიალური საკალათბურთო დიდების დარბაზში მრავალი ფორვარდია ფორვარდია შესული; მათ შორის არიან: კარლ მელოუნი, დენის კარი, დოლფ შეიესი, კევინ მაკჰეილი, ჩარლზ ბარკლი, ელვინ ხეიზი, ბობ პეტიტი, დენის როდმანი, კატრინა მაკლეინი.
პროვიდენს სტიმროლერსი

პროვიდენს სტიმროლერსი — ნაციონალური საკალათბურთო ასოციაციის გუნდი, რომელიც როდ-აილენდის შტატში მდებარეობდა. 2012 წლების თანახმად, სტიმროლერსი არის ერთადერთი გუნდი დიდი ოთხეულიდან, რომელიც როდ-აილენდში მდებარეობდა.

გუნდის ისტორია
სტიმროლერსი იყო ერთ-ერთი გუნდი იმ პირველი 11 გუნდიდან (როდესაც ლიგა, როგორც ამერიკის საკალათბურთო ასოციაციად შეიქმნა). გუნდის ყველა დროის შედეგია 46–122 (.274) რის გამოც არსებობის 3 სეზონის შემდეგ, გუნდი გაუქმდა.

სტიმროლერსი კვლავ ინარჩუნებს რეკორდს, ყველაზე ცოტა გამარჯვება ერთ სეზონში, როდესაც 1947-48 წლებში მათ მხოლოდ 6 თამაშის მოგება მოახერხეს (მაგრამ გუნდ არ ეკუთვნის ყველაზე დაბალი მოგების პროცენტული მაჩვენებელი, რომელიც 2011-12 წლების სეზონის შარლოტ ბობკეტსის ანგარიშზეა). ასევე 1947-48 წლების სეზონში სტიმროლერსის გუნდში ირიცხებოდა 46 წლის ნეტ ჰიკი, რომელიც დღემდე ინარჩუნებს ყველაზე ასაკოვანი მოთამაშის რეკორდს, რომელსაც ოდესმე ლიგაში უთამაშია.

მოთამაშეების აღნიშვნა
ირნი კელვერლი - - მეორე გუნდი და ლიდერობდა ლიგას ასისტენტებში -ის პირველ სეზონში.
ჯორჯ ნოსტრენდი - ყველაზე მაღალი მოთამაშე -ის პირველ წელს.
ჰაუი შენონი - ლიდერობდა 1949 წლის ახალბედაში.
ნეტ ჰიკი - ყველაზე ასაკოვანი მოთამაშე -ის ისტორიაში.

მწვრთნელები
რობერტ მორისი - 1946
ჰენკ სოური - 1947
ნეტ ჰიკი - 1948
კენ ლოფლერი - 1949

სეზონის შედეგები
მნიშვნელობა: = მოგება, = წაგება, % = მოგება-წაგების %
აიუბიდები

აიუბიდები – დინასტია ახლო აღმოსავლეთში, დააარსა სალაჰ-ად-დინმა 1171 წელს ეგვიპტეში ფატიმიდების დამხობის შემდეგ. სახელი ეწოდა სალაჰ-ად-დინის მამის აიუბ იბნ შადის სახელის მიხედვით. აიუბიდების დინასტიის სხვადასხვა შტო მართავდა ეგვიპტეს (1171-1250 წწ.), დამასკოს (1186-1260 წწ.), ჰალაბს (1186-1260 წწ.), ჰამს (1178-1341 წწ.), ჰომსს (1178-1262 წწ.), მესოპოტამიას (1200-1245 წწ.) და სამხრეთ არაბეთს (1173-1228 წწ.). ეგვიპტელი აიუბიდები იყვნენ ჯვაროსნების წინააღმდეგ ომის ორგანიზატორები და რამდენიმეჯერ დაამარცხეს კიდეც ისინი. დინასტიურმა განხეთქილებებმა და მამლუქების გაძლიერებამ აიუბიდები დაასუსტა. საბოლოოდ მათ შეთქმულმა ეგვიპტელმა მამლუქებმა მოუღეს ბოლო 1250 წელს.
ალთინთეფე

ალთინთეფე – ურარტული ციხე-ქალაქის ნანგრევები თურქეთში, ქალაქ ერზინჯანის აღმოსავლეთით 20 კმ-ზე. 1959 წლიდან მას შეისწავლიდა თურქი არქეოლოგი თაჰსინ ოზგუჩი. ციხესიმაგრე აგებულია ურარტული სტილით, ქვის დიდი ბლოკებითა და ალიზით. დასახლებას გარს აკრავს ბურჯებიანი გალავანი, რომლის შიგნით გათხრილია ურარტული ტაძარი, ღია ტაძარი ან სამლოცველო, დიდი სამეურნეო სათავსი, მიწისქვეშა გამაგრება, ქვის აკლდამები და სხვა ნაგებობები. აღსანიშნავია ქვის სამკამერიანი აკლდამა, რომელშიც ქალისა და მამაკაცის სარკოფაგებთან ერთდ აღმოჩნდა სარეცელი, სკამები, ეტლის ნაწილები, ვერცხლისა და ბრინჯაოს ჭურჭელი, რკინის საჭურველი და შრომის იარაღი, ცხენის აღკაზმულობა ბრინჯაოს მცირე ქანდაკებები, ბრინჯაოსა და ძვლის სხვადასხვა ნივთი, თიხისა და ასურული ქაშანურის ჭურჭელი, ოქრო-ვერცხლითა და ძვირფასი ქვებით შემკული ტანსაცმელი, ოქროს ყელასაბამის ნაწილები. საყურადღებოა ბრინჯაოს ორი ფირფიტა. ერთზე გამოსახულია ფრთოსან ცხენზე მდგარი ღვთაება, მეორეზე სამრიგად – ომისა და ნადირობის სცენები. აღმოჩენილი ნივთები განეკუთვნება ურარტუს აყვავების ხანას (ძვ. წ. 713-679 წწ.). უღრმეს ფენაში აღმოჩენილია ადრეული ბრინჯაოს ხანის კერამიკა.
მუსტაფა ალი

მუსტაფა ალი (დ. 1541 – გ. 1600) – თურქი ისტორიკოსი და სახელმწიფო მოღვაწე. ისტორიული, პოლიტიკური და რელიგიური ნაშრომების ავტორი. თავისი დროის ერთ-ერთი უგანათლებულესი ადამიანი. წერდა თურქულ და სპარსულ ენებზე. მისი ძირითადი თხზულება – მოვლენათ არსი – მოიცავს არაბული ქვეყნებისა და თურქული მოდგმის ხალხთა ისტორიის მნიშვნელოვან ცნობებს. ბოლო თავში გადმოცემულია ოსმალეთის სახელმწიფოს მთელი ისტორია. „მოთხრობებში ხელოვანთ შესახებ“ მუსტაფა ალი გვამცნობს საუკუნის ოსმალური კულლტურისა და ხელოვნების მოღვაწეთა ბიოგრაფიებს. „გამარჯვების წიგნში" („ნუსრეთნამე“) აღწერილია ოსმალთა 1578 წლის ლაშქრობა ამიერკავკასიაში: სამცხე-საათაბაგოში, ქართლსა და შირვანში. მუსტაფა ალი პირადად მონაწილეობდა ლაშქრობაში, როგორც მთავარსარდალ მუსტაფა-ლალა ფაშის მდივანი, წერდა ლაშქრობის დღიურს. თხზულებაში ჩართულია ოსმალეთის ხელისუფლებასთან ქართველ მეფე-მთავართა დიპლომატიური მიმოწერის საყურადღებო მასალები.
ალმის ბრძოლა

ალმის ბრძოლა – ყირიმის ომის პირველი ბრძოლა მდინარე ალმისთან. გაიმართა 1854 წლის 20 სექტემბერს რუსეთისა და მოკავშირეთა – საფრანგეთის, ოსმალეთისა და ინგლისის ჯარებს შორის. რუსეთის ჯარს სარდლობდა ადმირალი ალექსანდრე მენშიკოვი, მოკავშირეთა ჯარებს ფრანგი მარშალი არმან ჟაკ სენტ-არნო და ინგლისელი გენერალი, ლორდი ფიცროი ჯეიმზ რაგლანი. ჭარბი ძალების და უკეთესი შეიარაღების წყალობით მოკავშირებმა დაამარცხეს რუსეთის ჯარი, რომელმაც სევასტოპოლისაკენ დაიხია. რუსეთის არმიამ ამ მრძოლაში დაახლოებით 6000 მებრძოლი დაკარგა.
ანგელოსები

ანგელოსები — ბიზანტიის იმპერატორთა დინასტია (1185-1204 წწ.) მსხვილ მემამულეთა რიგიდან. ხელისუფლბა მოიპოვეს ანდრონიკე კომნენოსის დამხობის შემდეგ. ანგელოსები იმპერიას განაგებდნენ რთულ საგარეო და საშინაო პოლიტიკურ ვითარებაში. ვერ შეძლეს პროვინციების სეპარატიზმის დათრგუნვა. ეყრდნობოდნენ დიდგვაროვან მოხელეთა ფენებს, გაადიდეს გადასახადები. მოიგერიეს სიცილიელი ნორმანების თავდასხმა, მაგრამ დამარცხდნენ სელჩუკებთან ბრძოლაში. ანგელოსების მმართველობის დროს განხორციელდა ჯვაროსანთა მესამე და მეოთხე ლაშქრობა, რომლებმაც მკვეთრი ანტიბიზანტიური ხასიათი მიიღო. ჯვაროსნების მიერ კონსტანტინოპოლის გარემოცვის დროს შეთქმულებმა ანგელოსების უკანასკნელი წარმომადგენლები ისააკ და ალექსი დახოცეს. ანგელოსების დინასტია დაემხო.

იმპერატორთა სია
ისააკ (1185-1195)
ალექსი (1195–1203)
ისააკ (1203-1204)
ალექსი (1203-1204)